Държавен вестник, бр. 30, 2026 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  30
(7) За опит по ал. 1 се зачита времето, 
през което служител на доставчик на услу­
ги за криптоактиви е предоставял услуги 
за криптоактиви при условията на заетост, 
равностойна на работа на пълно работно 
време. При заетост, равностойна на работа на 
непълно работно време, времето по изречение 
първо се зачита за опит по ал. 1 съразмер­
но на продължителността на отработеното 
дневно работно време.
(8) За лицата, които предоставят инфор­
мация за криптоактиви или за услуги за 
криптоактиви, се прилагат изискванията 
на насоките по чл. 81 от Регламент (ЕС) 
2023/1114, за които Комисията е взела решение 
за прилагането им съгласно чл. 13, ал. 1, т. 26 
от Закона за Комисията за финансов надзор.
Раздел III
Текущо разкриване на информация от достав­
чик на услуги за криптоактиви
Задължения за уведомяване при промени
Чл. 23. (1) Доставчик на услуги за крипто­
активи уведомява в срок от 7 дни  Комисията 
за всяка промяна във вътрешните правила, 
политики и процедури, като към уведомле­
нието се прилагат:
1. заверен препис от решението на ком­
петентния съгласно устройствения акт на 
доставчика на услуги за криптоактиви орган 
за приемане на съответните промени;
2. пълен текст на съответния изменен 
документ с отбелязване на датата, на която 
е приета промяната във всеки от изменените 
текстове, включително и в режим за просле­
дяване на промените.
(2) Доставчикът на услуги за криптоакти­
ви, който е лице по чл. 59, параграф 1, буква 
„а“ от Регламент (ЕС) 2023/1114, уведомява 
Комисията при всяка промяна на член на 
ръководния му орган преди фактическото 
встъпване в длъжност на лицето съгласно 
чл. 69 от Регламент (ЕС) 2023/1114. Към 
уведомлението се прилагат данните и до­
кументите по чл. 7 от Делегиран регламент 
(ЕС) 2025/305 и по чл. 8, ал. 2, т. 2 и чл. 11. 
(3) Избраният член на ръководен орган в 
доставчик на услуги за криптоактиви по ал. 2 
може да бъде заявен за вписване в търговския 
регистър, ако в 15-дневен срок от уведомле­
нието по ал. 2 заместник-председателят не 
изиска допълнителни данни и документи в 
определен от него срок, който не може да 
бъде по-кратък от 10 работни дни.
(4) Когато в 15-дневен срок от представя­
нето на изисканите по ал. 3 допълнителни 
данни и документи, съответно от изтичането 
на срока за тяхното представяне, замест­
ник-председателят не е уведомил доставчик на 
услуги по ал. 2 за откриване на производство 
по прилагане на принудителна админист­
ративна мярка по чл. 27 и 28 от Закона за 
пазарите на криптоактиви, вписването може 
да бъде заявено в търговския регистър.
Възлагане на оперативни функции на 
външни изпълнители
Чл. 24. (1) Доставчик на услуги за крипто­
активи уведомява писмено заместник-пред­
седателя за намерението си да възложи на 
външен изпълнител услуги или дейности за 
изпълнението на критична или важна опера­
тивна функция не по-късно от 30 календарни 
дни преди сключването на споразумението 
за възлагане.
(2) Уведомлението по ал. 1 съдържа 
най-малко следните данни, като към него се 
прилагат съответните относими документи:
1. наименование, правно-организационна 
форма, идентификационен номер (ЕИК или 
съответен чуждестранен идентификатор), 
седалище и адрес на управление на външния 
изпълнител, както и адрес за кореспонден­
ция, електронен адрес и интернет страница, 
ако има такава;
2. предмет на дейност на външния из­
пълнител и когато е приложимо, данни за 
издаден лиценз, одобрение или сертификат, 
относими към извършваната от него дейност;
3. описание на възложената услуга или 
дейност, включително обхвата, начина на 
изпълнение, използваните информационни 
системи и ресурси, съответно описание на 
данните, които са предоставени на външния 
изпълнител с изрично посочване прехвър­
ляни ли са лични данни на клиенти, както 
и дали тяхното обработване е възложено на 
изпълнителя на услугите или дейностите;
4. държавите, в които ще се предоставя 
възложената услуга или ще се извършва 
възложената дейност;
5. информация разполага ли външният 
изпълнител с план за непрекъснатост на 
дейността и план за възстановяването є при 
бедствия, съответстващи на възложената 
услуга или дейност;
6. обобщение на извършена предварителна 
оценка на риска, произтичащ от възлагането 
на съответната услуга или дейност; 
7. план за действие при възникване на 
прекъсване или смущение в предоставянето 
на услугите;
8. план за действие при прекратяване 
на договора за възлагане, с анализ на въз­
можността услугата или дейността да бъде 
поета обратно от доставчика на услуги за 
криптоактиви или за замяна на изпълнителя;
9. информация относно възможността ус­
лугата или дейността да бъде превъзложена, 
съответно условията за това;